**Az MNB Kiválósági Ösztöndíjra benyújtott pályázatok rangsorolásának elvei**

1. A pontozási rendszerben a következő teljesítményekért kapható pontszám:
   1. tanulmányok, maximuma 50 pont,
   2. tudományos tevékenység, maximum 40 pont\*,
   3. közéleti, sport és egyéb tevékenység, maximum 10 pont\*\*
2. Kizárólag olyan teljesítményre adható pontszám, amelyre vonatkozóan az igazoló dokumentum másolatát a pályázó mellékelte.
3. Kizárólag a tárgyfélévben vagy az azt megelőző félévben végzett tevékenységért adható pontszám.
4. A pályázatok értékelése 50 %-ban a tanulmányi teljesítmény, 40 %-ban a tudományos tevékenység (publikáció, tudományos diákköri dolgozat, nemzetközi és hazai versenyeken való részvétel és szakkollégiumi tevékenység), 10 %-os arányban a közéleti, közösségi tevékenység alapján történik.
5. AZ MNB kiválósági ösztöndíj nem tanulmányi, hanem kiválósági ösztöndíj, ezért először azon hallgatók pályázatai kerülnek rangsorolásra, akik a kiváló tanulmányi teljesítmény mellett tudományos, és/vagy közéleti tevékenységet is végeztek a pályázat kiírását megelőző két aktív félévben.
6. A pályázatok értékelésénél el lehet tekinteni a tudományos és közéleti tevékenységtől; amennyiben a hallgató tanulmányi teljesítménye kiemelkedő és ezzel nem zár ki más ösztöndíjast.

**\* Tudományos tevékenység**

* helyi/egyetemi verseny részvétel, helyezés (1-3)
* országos tanulmányi verseny és/vagy esettanulmányi verseny részvétel, helyezés (1-10)
* OTDK nevezés, részvétel, különdíj, helyezés
* TDK nevezés, részvétel, különdíj, helyezés (1-3)
* tantervben szereplő szakmai gyakorlat teljesítése
* részvétel egyetemi vagy kari szakmai programokban
* Nyári Egyetem részvétel
* egyetemi mentorcsoport tagság
* Egyetemi szakmai workshop részvétel
* szakmai diákszervezeti tagság
* szakkollégiumi tagság, tisztség
* szakkollégiumi vitaest/előadás szervezője/főszervezője
* egyetemi szakmai rendezvény támogatása, szervezése, főszervezése,
* hazai vagy nemzetközi folyóirat cikk szerzője
* hazai vagy nemzetközi konferenciakötetben megjelent tanulmány szerzője
* szabadlaom, újítás
* hazai vagy nemzetközi publikáció
* tudományos egyesületben végzett munka
* kollégiumi szakmai körben végzett munka
* demonstrátori, tanszéki tudományos munka
* oktatás a reguláris képzésben
* nyelvvizsga szerzése a vizsgált 2 félévben az adott szak KKK-ban előírtakon felül
* egyéb tudományos vagy szakmai tevékenység
* myBRAND Kiválósági Mentorprogramban való részvétel

**\*\* Közéleti tevékenység**

* HÖK középvezető/felsővezető
* diákszervezeti tagság/vezetőségi pozíció betöltése
* kiemelkedő sporttevékenység (országos és/vagy nemzetközi sportversenyen való részvétel)
* diákköri/HÖK vagy egyéb nem szakmai, tudományos konferencia részvétel
* a felsőoktatási intézmény rendezvényeinek lebonyolításában történő segítségnyújtás, konferencia szervezésben való részvétel
* központi és/vagy helyi szerv részére teljesített önkéntes munka (pld. sport események, helyi vagy központi szervezésű rendezvények lebonyolításában való önkéntes részvétel, alapítványi segítség stb)
* karitatív szervezetnél vállalt önkéntes munka
* egyéb kiemelkedő társadalmi, szociális, kulturális tevékenység
* egyéb egyetemi közéleti tevékenység